ነቢይ በአገሩ አይከበርም እንዲሉ ------ጣል ጣል ያደረግናቸው ቀዳማዊ ኃይለስላሴ፤ ለአገራቸው ያልሙ ይመኙ የነበረውን ከመሰረቷቸው ዩኒቨርሲቲዎች፣ ባንኮች፣ ወታደራዊ ተቋማት፣ አየር መንገድ፣ ትያትር ቤቶች፣ ሲኒማ ቤት፣ ቤተ-መንግስት-----ተነስተን ለማወቅ፣ ለመገንዘብ እንችላለን። ብዙዎቹ በድጋሚ እንኳን አልተሰሩም። ዛሬም ከ50 ዓመት በኋላ ብቸኛ አገልግሎት ሰጪ፣ የአገር ሃብትና ኩራት ሆነው ቀርተዋል። አገሩን የሚወድ፣ህዝቡን የሚያከብር መሪ----መንግስት----ፖለቲከኛ-----ፓርቲ-----ይሄንን ነው የሚያደርገው፡፡ ኢትዮጵያችን--- የምሁራን ሚኒስትሮች፣ በዶክተሮች የተሞላ ካቢኔ፣ ሙስናንና በስልጣን መባለግን የሚጠየፉ የመንግስት ሃላፊዎች----እንደሚያስፈልጋት አያከራክረም፡፡ ሁሉም ግን ህዝቡን የሚወዱ መሆን አለባቸው፡፡ ከፍተኛ የአገር ፍቅር ስሜት ሊኖራቸውም ግድ ይላል፡፡ (የማይወደን አስቀድሞ ለምን ወደ ሥልጣን ይመጣል!?)
